La novel·la d’Haruki Murakami, Tokio Blues, protagonista d’una nova sessió del Club de Lectura
2025-07-24

L’Equip de Biblioteques Municipals tancarà les activitats d’animació lectora del mes d’octubre amb una nova sessió del Club de Lectura. Una sessió que, en aquesta ocasió, tindrà com a convidat a Toru Watanabe, protagonista de la novel·la d’Haruki Murakami, “Tokio Blues”. La cita d’aquest mes serà el divendres 27 d’octubre a les 19 hores en la Casa de Cultura.

La novel·la és una història nostàlgica narrada pel seu protagonista, Toru Watanabe, que evoca el temps en què va residir a Tòquio durant el seu primer any com a estudiant universitari. A través dels records de Toru, el lector és testimoni del desenvolupament de les seues relacions amb dues dones molt diferents: Naoko, una xica bella, amb una vida emocional agitada, i la sociable i animada Midori.

L’acció es desenvolupa en el Tòquio de finals dels anys seixanta, moment històric que els estudiants japonesos, com a molts estudiants en altres països, estaven involucrats en protestes contra l’ordre establert. Aquestes protestes són el teló de fons en el qual la novel·la es desenvolupa, i l’autor, a través dels ulls dels seus protagonistes, descriu aquest moviment estudiantil en general com a pusil·lànime i hipòcrita.

Com en cada sessió del Club de Lectura, els seus participants donaran a conéixer les seues impressions pel que fa a la lectura, debatran sobre els seus personatges i crearan, entre tots, una visió diferent d’aquesta interessant lectura.